CELEX: 32014R0759
Language: lv
Date: 2014-07-10 00:00:00
Title: Komisijas Īstenošanas regula (ES) Nr. 759/2014 ( 2014. gada 10. jūlijs ) par atsevišķu preču klasifikāciju kombinētajā nomenklatūrā

15.7.2014   
            
            
               LV
            
            
               Eiropas Savienības Oficiālais Vēstnesis
            
            
               L 207/7
            
         KOMISIJAS ĪSTENOŠANAS REGULA (ES) Nr. 759/2014
   (2014. gada 10. jūlijs)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.
            
         
               (3)
            
            
               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē saskaņā ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Padomes Regulas (EEK) Nr. 2913/92 (2) 12. panta 6. punktu. Būtu jānosaka, ka minētais laikposms ir trīs mēneši.
            
         
               (5)
            
            
               Muitas kodeksa komiteja nav sniegusi atzinumu tās priekšsēdētāja noteiktajā termiņā,
            
         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
   2. pants
   Saistošo izziņu par tarifu, kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus no šīs regulas spēkā stāšanās dienas.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 10. jūlijā
      
         
            Komisijas
         
         
            un tās priekšsēdētāja vārdā –
         
         
            Komisijas loceklis
         
         Algirdas ŠEMETA
      
   
   
      (1)  OV L 256, 7.9.1987., 1. lpp.
   
   
      (2)  Padomes 1992. gada 12. oktobra Regula (EEK) Nr. 2913/92 par Kopienas Muitas kodeksa izveidi (OV L 302, 19.10.1992., 1. lpp.).
   
      PIELIKUMS
      
                  Preču apraksts
               
               
                  Klasifikācija (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  Aptuveni 4 × 2,3 × 2,3 m liela iekārta, kas nav pašgājēja (tā dēvētā “pludmales tīrāmā iekārta”) un kas ir paredzēta smilšaino pludmaļu tīrīšanai.
                  To izmanto smilšu sijāšanai un attīrīšanai no piesārņojuma, piemēram, no stikla, plastmasas, cigarešu izsmēķiem, salmiem, bundžām, akmeņiem, jūraszālēm, jūras aļģēm, nelieliem koka gabaliņiem.
                  Iekārta izlīdzina smilšu virsmu ar vērstuves novirzītājplāksni. Tad smiltis tiek sijātas caur simtiem nerūsējošā tērauda zaru, kuri darbināmi ar atsperēm. Visbeidzot, piesārņojums tiek atdalīts no smiltīm un pa konveijeru tiek novadīts tvertnē.
               
               
                  8479 10 00
               
               
                  Klasifikācija noteikta, ievērojot kombinētās nomenklatūras 1. un 6. vispārīgo interpretācijas noteikumu un KN kodu 8479 un 8479 10 00 formulējumu.
                  Tā kā iekārta tikai šķiro vai atdala atkritumus no smiltīm, nevis šķiro vai atdala pašas smiltis, tā nav klasificējama pozīcijā 8474 kā iekārta minerālvielu šķirošanai vai atdalīšanai (sk. arī harmonizētās sistēmas (HS) skaidrojumus par pozīciju 8474, pirmās daļas I punktu).
                  Tā kā iekārta ir izmantojama pludmales uzturēšanai (tīrīšanai), tā uzskatāma par iekārtu publiskiem darbiem, būvniecībai un tamlīdzīgiem darbiem (sk. arī HS skaidrojumus par pozīciju 8479, II grupas A apakšgrupas piekto daļu). Tāpēc iekārta ir klasificējama ar KN kodu 8479 10 00 kā iekārta publiskiem darbiem, būvniecībai vai tamlīdzīgiem darbiem.